Saulė ir šiluma vis daugiau žmonių išvilioja į lauką. Dažno miestiečio rankose matome kavos puodelį. Nors ne vieną kartą kalbėta ir rašyta apie taisyklingus kavos pavadinimus, vis dėlto kavinių užrašuose randama netaisyklingai parašytų kavos pavadinimų: latte, cappuccino, espresso, caffe moccha, espresso macchiato ir kt. *Latte* reikėtų taisyti į *latė* (puodelį latės); *cappuccino* tariame ir rašome *kapučinas*; *espresso* taisomas į *espresas*; *kava moccha* į *šokoladinę kavą* (*su pienu*); *espresso macchiato* į *espresas su (pieno) puta*, galima vartoti ir adaptuotą formą *makiatas*; *latte macchiato* taisomas į  *pienas su espresu, makiatas*. Rašykime ir prašykime kavos taisyklingai.

Daugiau informacijos galima rasti VLKK interneto svetainėje